MUNICIPIUL CRAIOVA

CONSILIUL LOCAL AL MUNICIPIULUI CRAIOVA                        
      HOTĂRÂREA NR.60
privind dezmembrarea imobilului-teren situat în municipiul Craiova, str. Pictor Oscar Obedeanu, nr.22, având numărul cadastral 216013, înscris în Cartea Funciară nr.216013, ce aparţine domeniului privat al municipiului Craiova
          Consiliul Local al Municipiului Craiova, întrunit în şedinţa ordinară din data de 27.02.2025;

          Având în vedere referatul de aprobare nr.57381/2025, raportul nr.57383/2025 al Direcţiei Patrimoniu şi raportul de avizare nr.58992/2025 al Direcţiei Juridice, Asistenţă de Specialitate şi Contencios Administrativ prin care se propune dezmembrarea imobilului-teren situat în municipiul Craiova, str. Pictor Oscar Obedeanu, nr.22, având numărul cadastral 216013, înscris în Cartea Funciară nr.216013, ce aparţine domeniului privat al municipiului Craiova și avizele nr.5/2025 al Comisiei I-Buget Finanţe, Studii, Prognoze şi Administrarea domeniului, nr.5/2024 al Comisiei III-Servicii Publice, Liberã Iniţiativã şi Relaţii Internaţionale şi nr.5/2025 al Comisiei V-Juridică, Administraţie Publică şi Drepturi Cetăţeneşti;
          În conformitate cu prevederile Legii nr.7/1996 a cadastrului şi publicităţii imobiliare, republicată, cu modificările şi completările ulterioare, art.135 din Ordinul Directorului General al Agenţiei Naţionale de Cadastru şi Publicitate Imobiliară, nr.600/2023 pentru aprobarea Regulamentului de recepţie şi înscriere în evidenţele de cadastru şi carte funciară;
În temeiul prevederilor art.129 alin.2 lit.c, coroborat cu art.139 lit.g, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. Se aprobă dezmembrarea imobilului-teren situat în municipiul Craiova, str. Pictor Oscar Obedeanu, nr.22, în suprafață de 763 mp, având numărul cadastral 216013, înscris în Cartea Funciară nr.216013, ce aparţine domeniului privat al municipiului Craiova, identificat în anexa care face parte integrantă din prezenta hotărâre, în două loturi, după cum urmează:
a)      lotul 1 în suprafaţă de 146 mp – valoare de inventar 137.970,00 lei;

b) lotul 2 în suprafaţă de 617 mp – valoarea de inventar 583.065,00 lei.
Art.2. Se împuternicește Primarul Municipiului Craiova să încheie în formă autentică actul de dezmembrare a imobilului prevăzut la art.1 şi să reprezinte Municipiul Craiova în faţa notarului public, în vederea autentificării şi indeplinirii procedurilor de publicitate imobiliară prevăzute de lege.

Art.3. Se aprobă modificarea în mod corespunzător a Hotărârii Consiliului Local al Municipiului Craiova nr. 522/2007, cu modificările și completările ulterioare.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

